recursal/SuperWikiNEXT-32B huggingface dataset:
பண்டைய தமிழி எழுத்துகள் பொறிக்கப்பட்ட பானை ஓடு
கொற்கை சங்க காலம் தொட்டே ஒரு துறைமுக பட்டினமாய் இருந்து வந்தது. இதன் பழமையை அறிய தமிழ் நாடு தொல்பொருள் ஆய்வுத்துறையால் 1968, 1969களில் இவ்விடத்தில் 12 அகழாய்வு குழிகள் இடப்பட்டன. அதன்படி பொ. மு. 850 ஆம் ஆண்டு மதிக்கத்தக்க பழம்பொருட்கள் கிடைத்தன. அதனால் இவ்வகழாய்வுகள் தமிழ் வரலாற்று முக்கியத்துவம் வாய்ந்ததாக கருதப்படுகிறது. மேலும் இங்கு தமிழ் பிராமி எழுத்துக்கள் பொறித்த பாணையோடு கிடைத்ததும் குறிப்பிடத்தக்கது. இதன் காலம் கரிம நாற்படுத்தல் மூலம் கி.மு. 755 ± 95 எனக் கணிக்கப்பட்டது. அதனால் இதன் ஆய்வுகள் தமிழ் எழுத்து வளர்ச்சியின் ஒரு திருப்புமுனையாய் இருந்ததும் குறிப்பிடத்தக்கது.

குழிகள்
-------

மூலம் - தமிழ்நாட்டுத் தொல்லியல் அகழ்வுகள்

மொத்தம் தோண்டப்பட்ட 12 குழிகளில் சில முக்கியக்குழிகள்,

இரண்டாம் குழி
1.62மீ ஆழத்தில் முதுமக்கள் தாழி ஒன்று கிடைத்தது. தமிழகத்தின் தொன்மையான இதே தாழி அடக்கமுறை ஆதிச்சநல்லூரிலும் காணப்படுகிறது.

மூன்றாவது குழி
செவ்வக வடிவ கட்டிடப்பகுதி.

நான்காம் குழி
செங்கற்சுவர் பகுதி. இதன் செங்கற்கள் 14\*29\*7.5 செ.மீ. அளவினைக் கொண்டிருந்தன. மேலும் இக்கட்டிடத்தின் கீழ் கிணற்றின் உறைகளும் அதன் தெற்கில் கழிவு நீர் கால்வய்க்கான சுவடுகளும் உள்ளன. மேலும் இக்குழியில் தமிழ் பிராமி எழுத்துக்கள் பொறிக்கப்பட்ட பானை ஓடுகளும், சில கரித்துண்டுகளும் கிடைத்துள்ளது.

ஐந்தாவது குழி
நான்கு சாடிகள், சில எலும்புத்துண்டுகள், மட்கலண்கள், தமிழ் பிராமி எழுத்துக்கள் பொறிக்கப்பட்ட சில்லுகள் ஆகியவை கிடைத்துள்ளன.

மற்ற குழிகள்
சில சங்குகள், சங்கு வளையல்கள், குறியீடுகள் கொண்ட பாணையோடுகளும் உள்ளன.

முக்கியத்துவம்
--------------

நான்காவது குழியில் கிடைத்த கரித்துண்டின் காலம் பொ.மு. 785 என்று மதிக்கப்படுவதால் (சி 14) அக்காலம் முதலே இங்கு கடல் போக்குவரத்து நடந்தது பற்றி அறிய முடிகிறது.

வகைப்படுத்தல்
-------------

இங்கு காணப்படும் நாகரிகத்தை காலத்தைக் கொண்டு இதை 3 வகையாக பகுக்கின்றனர்.

1. முதல் பண்பாடு - கி.மு. 800 - கி.பி. 400
2. இரண்டாம் பண்பாடு - கி.பி. 401 - கி.பி. 1000
3. மூன்றாம் பண்பாடு - கி.பி.1001 - கி.பி.1400

அதன்படி முதற்பண்பாடே இங்கு முக்கியத்துவம் பெறுகிறது.

மேற்கோள்கள்
-----------

1. ↑   *Excavations of archaeological sites in Tamilnadu 1969 -1995*. தமிழக தொல்லியல் துறை. பக். பக்கங்கள் 46 - 56.
2. ↑  தமிழ்நாட்டுத் தொல்லியல் அகழ்வுகள், இராசவேலு மற்றும் திருமூர்த்தி, சென்னை, 1995, பக்கம் 91 - 96
3. ↑  "Korkai". தமிழகத் தொல்லியல் துறை. ஏப்ரல் 13, 2013 அன்று பார்க்கப்பட்டது.

மூலம்
-----

* *பண்டைய தமிழகம்*, சி.க. சிற்றம்பலம், யாழ்ப்பாணப் பல்கலைக்கழகம், இலங்கை.
**வாசுபகேன் ராம்பிரசாத் பட்** (Vasubahen Ramprasad Bhatt 23 மார்ச் 1924 - 13 டிசம்பர் 2020) இந்திய சிறுகதை மற்றும் புதின எழுத்தாளர் ஆவார். குசராத்தின் பல்வேறு அனைத்திந்திய வானொலி நிலையங்களின் இயக்குநராகவும், குசராத் மாநில சமூக நல வாரியத்தின் தலைவராகவும் இருந்தார்.

வாழ்க்கை
--------

வசுபகேன்  1924 மார்ச் 23 அன்று பரோடாவில் (இப்போது வதோதரா) ராம்பிரசாத் பால்கிருஷ்ணா சாஸ்திரி மற்றும் சரஸ்வதிபென் ஆகியோருக்கு மகளாகப் பிறந்தார். இவரது தந்தை பரோடா மாநிலத்தின் சயாஜிராவ் கெய்க்வாட் III இன் அரசியல் செயலாளராக இருந்தார். ஏழு உடன்பிறப்புகளில் ஐந்தாவது மகளாக இருந்தார். இவர் எஸ். என். டி. டி. கல்லூரியில் இளங்கலைப் பட்டம் பெற்றார்.

இவர் 1949 இல் அனைத்திந்திய வானொலியில் சேர்ந்தார், பின்னர் அகமதாபாத், ராஜ்கோட் மற்றும் வதோதராவில் இயக்குநராக பணியாற்றினார். அந்தப் பணியில் இருந்து 1982 இல் ஓய்வு பெற்றார். அகமதாபாத் சிறார் நல வாரியத்தின் தலைவராகவும், குசராத் மாநில சமூக நல வாரியத்தின் தலைவராகவும் இருந்தார். இவர் குசராத் ஸ்ட்ரீ கெல்வானி மண்டல் மற்றும் குழந்தைகள் அகாதமியின் தலைவராகவும் பணியாற்றினார். இவர் ஒரு நடிகையும் ஆவார்.

இவர் 2020 டிசம்பர் 13 அன்று அகமதாபாத்தில் இறந்தார்.

சான்றுகள்
---------

1. ↑  Modi, Binit (23 March 2012). "વસુબહેન : નામ નહીં 'સર્વ'નામ, સર્વે જણ માટે એક જ નામ". *Binit Modi* (குஜராத்தி). 2017-04-13 அன்று மூலம் பரணிடப்பட்டது. 2017-04-13 அன்று பார்க்கப்பட்டது.
2. ↑  Brahmabhatt, Prasad (2010) (in gu). *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ*. Ahmedabad: Parshwa Publication. பக். 251–252. பன்னாட்டுத் தரப்புத்தக எண்:978-93-5108-247-7.
3. ↑  Tevani, Shailesh (2003). *C.C. Mehta*. Sahitya Akademi. பக். 84. பன்னாட்டுத் தரப்புத்தக எண்:978-81-260-1676-1. .
4. ↑  "આકાશવાણી પૂર્વ નિર્દેશક વસુબહેન ભટ્ટ નું ૯૬ વર્ષની વયે અવસાન થયું: તેઓ ઘણા વખતથી પથારીવશ હતાં". .
**லக்னோ மாபெரும் விழா (லக்னோ மஹோத்சவ்),**  என்பது இந்தியாவின் லக்னோவில் ஒவ்வொரு ஆண்டும் உத்தரபிரதேச கலை மற்றும் கலாச்சாரத்தை வெளிப்படுத்தவும், குறிப்பாக லக்னோவின் கங்கா - யமுனா 'தெஹ்சீப்' சுற்றுலாவை மேம்படுத்தவும் ஏற்பாடு செய்யப்படும் ஒரு இந்திய கலை மற்றும் கலாச்சார நிகழ்ச்சியாகும். கைவினைஞர்களுக்கு ஊக்கமளிப்பதே பண்பாட்டுக் கூட்டமைப்பின் நோக்கங்களில் ஒன்றாகும். நாடு முழுவதிலுமிருந்து கைவினைஞர்கள் தங்கள் தலைசிறந்த படைப்புகளை இந்த திருவிழாவிற்கு கொண்டு வந்து கடைகளில் கண்காட்சிக்கு வைத்து மகிழ்விக்கின்றனர். வண்ணமயமான ஊர்வலங்கள், பாரம்பரிய நாடகங்கள், லக்னோ கரானா, சாரங்கி பாணியில் ஆடப்படும் கதக் நடனங்கள் மற்றும் சித்தார் இசை நிகழ்ச்சிகள், கஸல்கள், கவாலிகள் மற்றும் தும்ரி ஆகிய கலை நிகழ்ச்சிகள் திருவிழா நடைபெறும் பத்து நாட்களும் மகிழ்ச்சியான சூழலை உருவாக்குகின்றன. எக்கா பந்தயம், காத்தாடி பறக்கவிடுதல், சேவல் சண்டை மற்றும் பிற பழங்குடி கிராம விளையாட்டுகள் போன்ற அற்புதமான நிகழ்வுகள் கடந்த கால நவாபி நாட்களின் சூழலை மீண்டும் நிறுவுகின்றன.

வரலாறு
------

தெற்காசியர்கள், 1975-76 ஆம் ஆண்டை சுற்றுலா ஆண்டாக அனுசரித்து கொண்டாட ஏற்பாடு செய்தனர். இந்த சந்தர்ப்பத்தில், சுற்றுலாவை மேம்படுத்துவதற்கான ஒரு நோக்கமாகவும், தேசிய மற்றும் சர்வதேச சுற்றுலாப் பயணிகளுக்காகவும் லக்னோ மஹோத்சவின் கலை, கலாச்சாரம் சார்ந்த கொண்டாட்ட விழாவாக நடத்த முடிவு செய்யப்பட்டது. ஒரு சில ஆண்டுகளைத் தவிர, லக்னோ மஹோத்சவ் ஒவ்வொரு ஆண்டும் கொண்டாடப்படுகிறது. திருவிழாவின் போது, டோங்கா பந்தயங்கள் முதல் பழங்கால வாகனங்கள் கண்காட்சி வரை பல காட்சிகளும் நிகழ்வுகளும் கடந்த கால பெருமைகளை நினைவூட்டுகின்றன. இது பேகம் ஹஸ்ரத்மஹால் பூங்காவில் பெரும்பாலான நேரம் நடைபெறும்.

உணவு வகைகள்
-----------

கேசரியா தூத், கபாப்-பரோட்டாக்கள் மற்றும் உமிழ்நீரை சொட்ட வைக்கும் சுவையான பாரம்பரிய பிற அசைவ உணவுகள் உட்பட பலவிதமான உணவு வகைகள் இந்த திருவிழாவில் கிடைப்பதால், மஹோத்சவ் உணவு பிரியர்களுக்கு மிகவும் ஏற்றதாகும்.

பொழுதுபோக்கு
------------

10 நாட்கள் நடைபெறும் இந்த திருவிழா லக்னோவின் பொழுதுபோக்கிற்கு சிறந்த ஒரு உதாரணமாகும். லக்னோவின் சிறந்த, பாரம்பரிய பாடகர்கள், ஷாயர்கள், கவிஞர்கள் மற்றும் பலர் அற்புதமான நிகழ்ச்சிகளால் விழா மேடையை தினமும் அலங்கரிக்கிறார்கள். மேலும், தேசிய, மாநில விருது பெற்றவர்கள், கைவினைஞர்கள், கைவினைக் கண்காட்சியில், தங்கள் கடைகளில் அவர்களின் சிறந்த கலைப்படைப்புகளை காட்சிப்படுத்தி வருகின்றனர். இதனால் பங்குபெறும் சுற்றுலாவாசிகளுக்கு அந்த நாள் முழுமையானதாக அமைய உதவும். இந்த 10 நாட்களில், அரங்கம் முழுவதும் பல்வேறு சவாரிகள் மற்றும் பிற கவிதை / கலாச்சார நிகழ்வுகளை அனுபவிக்கும் மக்களால் நிரம்பியுள்ளது.

மேற்கோள்கள்
-----------

1. ↑  "Lucknow Mahotsav". *www.lucknowmahotsav.in*. 2018-11-15 அன்று மூலம் பரணிடப்பட்டது. 2018-11-15 அன்று பார்க்கப்பட்டது.
2. ↑  "லக்னோ மஹோத்சவ்".
கண்டுபிடித்த சிறுகோள்கள்: 3 | சிறுகோள் மையத்தின் 2016 ஆகத்து அறிவிப்புப்படி கண்டுபிடித்துள்ளார். |
|

**காரன் ஜே. மீச்** *(Karen J. Meech)* (பிறப்பு: 1959) அவாய்ப் பல்கலைக்கழக வானியல் நிறுவனத்தில் பணிபுரியும் ஓர் அமெரிக்க வானியலாளர் ஆவார்.

  

இவர் கோள் வானியலில் சிறப்பு புலமை பெற்றவர். குறிப்பாக, நெடுந்தொலைவு வால்வெள்ளிகளுக்கும் தொடக்க கால சூரியக் குடும்பத்துக்கும் உள்ள உறவை ஆய்வதில் வல்லுனர். இவர் பயில்நிலை, தொழில்முறை வானியல் ஆய்வு ஒருங்கிணைப்பிலும் அறிவியல் ஆசிரியர் கல்வியிலும் ஆர்வமோடு செயல்படுகிறார். இவர் கோள்களை நோக்கி எனும் உயர்நிலைப் பள்ளி ஆசிரியர்-மாணவர் பரப்புரை நிகழ்ச்சியைப் பசிபிக் தீவுகளில் உருவாக்கி நடத்தி வருகிறார். இவர் 1987 இல் மசாசூசட் தொழில்நுட்ப நிறுவனத்தில் கோள் அறிவியலில் தன் முனைவர் பட்ட்த்திப் பெற்றார். இவர் தனது இளம் அறிவியல் பட்டத்தை அவுசுட்டனில் உள்ள இரைசுப் பலகலைக்கழகத்தில் 1981 இல் பெற்றார். இவர் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருது, எச். சி. உரே பரிசு (1994) ஆகியன உள்ளிட்ட பல விருதுகளைப் பெற்றுள்ளார்.

இவர் ஆழ்மொத்தல் திட்ட விண்கல ஆய்வில் இணை ஆய்வாளராக உள்ளார். இவர் நடப்புக் கண்டுபிடிப்புத் திட்டங்களாகிய எபொக்சி ( EPOXI), விண்மீந்தூசு நெக்சுட்டு (Stardust-NExT) ஆகியவற்றிலும் இணை ஆய்வாளராக உள்ளார்ரிம்மூன்றுத் திட்டங்களிலும் இவர் தரை, விண்வெளி நோக்கீட்டு நிகழ்ச்சிகளை ஒருங்கிணைத்து வருகிறார்ரிவர் அவாய்ப் பல்கலைக்கழகப் பொறுப்புத் தலைவராகவும் உள்ளார்.

நாசா வான் உயிரியல் நிறுவன முன்னணிக் குழு அதன் ஆய்வில் "நீரமைந்த வாழ்தகவு உலகங்களில்" கவனத்தினைக் குவித்து வருகிறது. இவர் இப்போது பன்னட்டு வானியல் ஒன்றிய மூன்றாம் கோள் அமைப்பு அறிவியல் பிரிவின் தலைவராக உள்ளார்.

சுசெல்தே புசு 1981 இல் சைடிங் சுப்பிரிங் வான்காணகத்தில் கண்டுபிடித்த முதன்மைப் பட்டை சிறுகோள் 4367 மீச் இவரது நினைவாகப் பெயரிடப்பட்டுள்ளது.

மேற்கோள்கள்
-----------

1. ↑  "Minor Planet Discoverers (by number)". *Minor Planet Center*. 20 August 2016. 25 August 2016 அன்று பார்க்கப்பட்டது.
2. ↑  "Faculty list". *Institute for Astronomy*. 10 January 2011 அன்று பார்க்கப்பட்டது.
3. ↑  Schmadel, Lutz D. (2007). *Dictionary of Minor Planet Names – (4367) Meech*. Springer Berlin Heidelberg. பக். 375. பன்னாட்டுத் தரப்புத்தக எண்:978-3-540-00238-3.. பார்த்த நாள்: 25 August 2016.

வெளி இணைப்புகள்
---------------

* Karen Jean Meech homepage at Institute for Astronomy
* Talk of Karen Jean Meech at the Origins 2011 congress
**கொற்கு மொழி** (*Korku*) இந்தியாவின் மத்தியப் பிரதேசத்தில் வாழும் *கொற்கு* என்னும் ஓரின மக்கள் பேசும் மொழி. இம்மொழி பேசும் கொற்கு மக்கள் மத்திய பிரதேசத்தில் பெத்துல், சிந்தவாரா ஆகிய மாவட்டங்களிலும், மகாராட்டிரம் மாநிலத்தில் சந்திரப்பூர் மாவட்டத்திலும் வாழ்கின்றனர். கோண்டு என்னும் மற்றுமோர் இனத்தவர் போல் இவர்களும் காடுகளை மிகவும் விரும்புகின்றவர்கள், என்றாலும், பெத்துல் மாவட்டத்தில் பைன்சுதேலி வட்டத்தில் வாழ்பவர்கள் சிறந்த வேளாண்மை, பயிர்த்தொழில் செய்பவராக இருக்கின்றனர். உருளைக்கிழங்கு பயிரிடுவதிலும், காப்பிப் பயிரிடுவதிலும் முன்னோடிகள் என்று கருதப்ப்படுகின்றனர்.

மொழி
----

கோண்டி என்னும் திராவிட மொழி பேசும் மக்கள் சூழ்ந்த பகுதியில், கோலாரியன் என்னும் முண்டா மொழிகள் குடும்பத்தைச் சேர்ந்த ஒரு மொழியாகிய கொற்கு மொழியைப் பேசும் இம்மக்கள் தனிக் குழுக்களாக வாழ்கின்றனர். கொற்கு மொழி மக்கள் வாழ்ந்த ஊர்ப் பகுதிகளுக்கு அருகே கால்ட்டோ அல்லது நிஃகாலி மக்களும் வாழ்து வந்திருக்கின்றனர். 
. இப்பொழுது ஏறத்தாழ 478,000 மக்கள் கொற்கு மொழி பேசுகின்றனர். இவர்கள் பெரும்பாலும் மத்தியப் பிரதேசத்தின்] நான்கு தென் மாவட்டங்களில் வாழ்கின்றனர்: கண்டுவா மாவட்டம்,ஃஆர்டா மாவட்டம், பெத்துல் மாவட்டம், ஓசங்காபாத் (Hoshangabad) மாவட்டம். இப்பகுதிகள் மட்டுமல்லாமல் மகாராட்டிரா மாநிலத்தின் மூன்று வடக்கு மாவட்டங்களிலும் வாழ்கின்றனர்: சந்திரப்பூர் மாவட்டத்தில் ராசூரா, கோர்ப்பனா வட்டங்கள், சந்திரப்பூர் மாவட்டத்தில் காட்சந்தூர் அருகே மணிக்கார் பஃகாட் ஆகிய பகுதிகள், அமராவதி மாவட்டம், புல்தானா மாவட்டம், அக்கோலா மாவட்டம்.

இம்மொழியில் பெயர்ச்சொற்கள் மூன்று பால்கள் கொண்டுள்ளன: ஆண்பால், பெண்பால், (ஆண்-பெண் அல்லா) நடுப்பால். பெயர்ச்சொற்களை மேலும் விரித்துக் சொல்லும் உரிச்சொற்கள் (எ.கா *பெரிய* வீடு), பெயர்ச்சொல்லுக்கு முன்னே வந்து விளக்கம் தரும். கொற்கு மொழி பேசுவோர் மெள்ள தம் மொழியை விட்டு இந்தி மொழி பேசுவோராக மாறி வருகின்றனர். இம்மொழி பேசுவோர், சிறு குழுக்களாக மரத்தால் கட்டப்பட்ட புல் வேய்ந்த சிறு குடில்களில் வாழ்கின்றனர். இம்மொழி பேசும் மக்களில் ஏறத்தாழ எல்லோரும் மகுவா (Mahua) மலர்களால் செய்யும் ஒருவகைக் கள்ளை பருகுகின்றனர்.

உசாத்துணை
---------

* Gordon, Raymond G. Jr. (ed.), *Ethnologue: Languages of the World*, Fifteenth edition 2005 (online version).

1. ↑  Ethnologue report for the Korku language
2. ↑  Ethnologue report on the Nihali language

மேலும் படிக்க
-------------

* Nagaraja, K. S. (1999). *Korku language: grammar, texts, and vocabulary*. Tokyo: Institute for the Study of Languages and Cultures of Asia and Africa, Tokyo University of Foreign Studies.
* Deogaonkar, S. G. & Deogaonkar, S. S. (1990). *The Korku tribals*. Castes and tribes of India, 1. New Delhi, India: Concept Pub. Co. ISBN 8170222974
* Zide, N. H. (1963). *Korku noun morphology*. [Chicago: South Asian Languages Program, University of Chicago.
* Zide, N. H. (1960). Korku verb morphology. [S.l: s.n.
**பெத்தல்லா ஹெத்தையம்மன் கோயில்** தமிழ்நாட்டில் நீலகிரி மாவட்டம், பெத்தல்லா என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

ஹெத்தையம்மன்
------------

**ஹெத்தையம்மன்** என்ற படுக மொழிச் சொல்லுக்கு *பாட்டியம்மா* என்று பொருள் ஆகும். இந்த தாய் தெய்வம்தான் படுகர்களின் குலதெய்வம் ஆகும்.

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது.

ஹெத்தையம்மன் திருவிழா
---------------------

ஆண்டுதோறும் தை மாதம் *ஹெத்தை ஹப்பா* எனப்படும் ஹெத்தையம்மன் திருவிழாவானது முக்கிய திருவிழாவாக நடைபெறுகிறது. இவ்விழாவிற்காக 25 நாட்களுக்கு முன்னர் விரதம் இருத்தல், ஒவ்வொரு விழாக் காலங்களில் ஒவ்வொரு ஞாயிறன்றும் அம்மன் அருள் வாக்கு ஆகியவை இடம் பெறுகின்றன.படுகர் இனத்தவர் பாரம்பரிய உடையுடன், பாரம்பரிய வண்ணக் குடைகளுடன் மடிமனை பகுதிக்கு சென்று அங்கு தங்கி அம்மனை வழிபடுகின்றனர். இவ்விழாவின்போது கோத்தகிரியை அடுத்த குரங்காடு சீமைக்குட்பட்ட பேரகணி, பெத்தளா, பெப்பேன், ஒன்னதலை, கூக்கல், சின்னக்குன்னூர், ஹெப்பநாடு ஆகிய ஊர்களைச் சேர்ந்த பக்தர்கள் ஊர்வலமாகச் செல்கின்றனர். விழாவின் ஒரு கட்டமாக பேரகணி மடிமனை, காத்துகுளி மடிமனை, ஒன்னதலை மடிமனை ஆகிய இடங்களில் அடுத்தடுத்த நாள்களில் விழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். 19 பெப்ரவரி 2017 அன்று பார்க்கப்பட்டது.
2. ↑  ந.வினோத் குமார் (6 சூலை 2018). "பாட்டியம்மன் திருவிழா". *கட்டுரை*. தி இந்து தமிழ். 8 சூலை 2018 அன்று பார்க்கப்பட்டது.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். 19 பெப்ரவரி 2017 அன்று பார்க்கப்பட்டது.
4. ↑  கோத்தகிரியில் ஹெத்தையம்மன் கோயில் திருவிழா துவக்கம், தினகரன், 3 ஜனவரி 2018
[*தொடர்பிழந்த இணைப்பு*]
5. ↑  ஹெத்தையம்மன் திருவிழா தொடக்கம், தினமணி, 4 ஜனவரி 2018
**வாச்சாத்தி** (*Vachathi*) என்பது இந்தியா, தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 904. இது பே. தாதம்பட்டி ஊராட்சிக்கு உட்பட்டது.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாப்பிரெட்டிப்பட்டியில் இருந்து 17 கிலோமீட்டர் தொலைவிலும் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது. இவ்வூரின் அமைவிடம் 11°57'55.5"N 78°28'14.2"E ஆகும்.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த ஊரில் 250 குடும்பங்களும் 1032  மக்களும் வசிக்கின்றனர். இதில் 517 ஆண்களும் 515 பெண்களும் அடங்குவர்.

வாச்சாத்தி வன்முறை
------------------

இந்த சிற்றூரில் பழங்குடியினர் பெருமளவில் வாழ்கின்றனர். 1992 சூன் 20-22 தேதிகளில் வாச்சாத்தி கிராம மக்கள் மீது தமிழ்நாட்டுக் காவல்துறையினர், தமிழ்நாடு வனத்துறையினர் மற்றும் வருவாய்த்துறையினர் நடத்திய வன்முறை/வன்கொடுமைத் தாக்குதல்களே நிகழ்வே வாச்சாத்தி வன்முறை எனப்படுகின்றது. காவல் துறையினர், வனத்துறையினர், வருவாய்த்துறையினரின் இந்த வன்முறைச் செயலில் 34 பேர் உயிரிழந்தார்; 18 பெண்கள் வன்புணரப்பட்டனர். 28 சிறார்கள் பாதிக்கப்பட்டனர். இந்த நிகழ்வை அடிப்படையாக கொண்டு வாச்சாத்தி என்ற திரைப்படம் 2012 இல் வெளியானது.

மேற்கோள்
--------

1. ↑  "Pappireddipatti Taluk Villages, Dharmapuri, Tamil Nadu @VList.in". *vlist.in*. 2021-10-31 அன்று பார்க்கப்பட்டது.
2. ↑  "Vachathi Village in Pappireddipatti (Dharmapuri) Tamil Nadu". *villageinfo.in*. 2021-11-19 அன்று பார்க்கப்பட்டது. Text "villageinfo.in "ignored (உதவி)
3. ↑
4. ↑

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**மாந்தை மேற்கு பிரதேச செயலாளர் பிரிவு** இலங்கையின் மன்னார் மாவட்டத்தில் உள்ள ஒரு நிர்வாக அலகாகும். மன்னார் மாவட்டம் யாழ்ப்பாணக் குடாநாட்டுக்குத் தெற்கே வன்னியில் இலங்கைத் தீவின் மேற்குக் கரையோரம் அமைந்துள்ளது. மாந்தை மேற்கு பிரதேச செயலாளர் பிரிவு துணை நிர்வாக அலகுகளாக 36 கிராம அலுவலர் பிரிவுகளைக் கொண்டுள்ளது. தேவாம்பிட்டி, வெள்ளாங்குளம், பாலியாறு, அந்தோனியார்புரம், இலுப்பைக்கடவை, கள்ளியடி, ஆத்திமோட்டை, பெரியமடு, காயாநகர், பள்ளமடு, கோவில்குளம், விடலைத்தீவு, பாப்பாமோட்டை, பரப்புக்கடந்தான், கண்ணடி, மினுக்கன், மாளிகைத்திடல், வெட்டையார்முறிப்பு, அடம்பன், நெடுங்கண்டல், கருங்கண்டல், வண்ணாகுளம், ஆள்காட்டிவெளி, ஆண்டாகுளம், சோமபுரி, பளிக்குழி, காத்தான்குளம், வட்டக்கண்டல், பாளையடிப்புதுக்குளம், பழைப்பெருமாள்கட்டு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கில் இந்தியப் பெருங்கடல், மன்னார் நகரம் பிரதேச செயலாளர் பிரிவும்; தெற்கில் மடு பிரதேச செயலாளர் பிரிவும்; கிழக்கில் மடு பிரதேச செயலாளர் பிரிவும், முல்லைத்தீவு மாவட்டமும் எல்லைகளாக உள்ளன.

இப்பிரிவு 608 சதுர கிலோமீட்டர் பரப்பளவு கொண்டது.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* மன்னார் மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
மன்னார் மாவட்டப் பிரதேசச் செயலாளர் பிரிவுகள் |
| --- |
| 
* மடு பிரதேச செயலாளர் பிரிவு
* மன்னார் நகரம் பிரதேச செயலாளர் பிரிவு
* மாந்தை மேற்கு பிரதேச செயலாளர் பிரிவு
* முசலி பிரதேச செயலாளர் பிரிவு
* நானாட்டான் பிரதேச செயலாளர் பிரிவு

 |
தென் கல்லக நாடு என்பது கச்சி எனும் காஞ்சி ஆகும். இது முற்கால பாண்டியர் நாடு. 

  

கச்சி எனும் காஞ்சி நகரின் தோற்றம் பற்றிய குறிப்புகள் இல்லை என்றாலும் இதன் வயதை சுமார் 2500 ஆண்டுகளுக்கு கீழ் சொல்ல இயலாது. இளந்திரையான் என்னும் மன்னன் சுமார் 2000 ஆண்டுகளுக்கு முன்பு இந்த நகரை ஆட்சி செய்ததாக பரிபாடல் குறிப்புகள் இருப்பதாக அறிகின்றோம்.

இளந்திரையான் ஒரு சோழ இளவரசன் என்று பல கதைகள் இருப்பினும் அதற்கான சான்றுகள் எதுவும் இல்லை. சங்ககால அரசர்களில் ஒருவனாக அறியப்படும் இம்மன்னன் பெரும்பாணாற்றுப்படையின் பாட்டுடைத் தலைவன். இவர் தொண்டைமான் இளந்திரையன் கச்சியோன் எனப் பாராட்டப்பட்டுள்ளான்.

  

மூவேந்தர்களுக்கு இணையாக தென்னிந்தியாவை பல்லவர்கள் காஞ்சியை தலைநகராக கொண்டு ஆண்டார்கள். இவர்களின் காலத்தில் கட்டிடக்கலை அதன் உச்சத்தை அடைந்தது. இந்த பல்லவர்கள் மல்லர் குல பாண்டியர் வழிதோன்றல்கள் ; இந்த வரலாறு அழிக்கப்பட்டு உள்ளது .

  

  

கச்சிபேடு எனும் பகுதிகள் முற்கால மல்லர் பாண்டியர் கட்டிய கல் கோயில்கள் ; ஆனால் வரலாறு அழிக்கப்பட்டு உள்ளது. 

கச்சிப்பேடு

வீழ்த்தப்பட்ட மல்லர் பாண்டியர்தம் கச்சிப்பேடு

கச்சிப்பேடு இளந்தச்சன் 

கச்சிப்பேடு காஞ்சிக்கொற்றனார் 

கச்சிப்பேடு பெருந்தச்சனார் உருவாகிய கல் கோயில்

  

கச்சிப்பேட்டுக் காஞ்சிக் கொற்றனார்

கவிஞர் என்பதற்கு அப்பால் கொத்தனார் = கொற்றனார் பொருள் ஒன்றாதல் ஆராயப்பட வேண்டும்.

கச்சி எனும் கல்லை கொத்துவதால் - கொற்றனார்.

ஆக புலவர் என்பதற்கு அப்பால் இவருக்கும் கல் தொழிலுக்கும் தொடர்பு யாது ?.

கச்சிப்பேட்டுக் காஞ்சிக் கொற்றனார் சங்ககாலப் புலவர்களில் ஒருவர்.

காஞ்சியில் பிறந்து அதன் அருகில் உள்ள கச்சிப்பேடு என்னும் ஊர்ப்பகுதியில் வாழ்ந்தவர் இவர். குறுந்தொகை நூலில் 213, 216 எண்ணுள்ள இரண்டு பாடல்கள் இவரால் பாடப்பட்டவை.

குறுந்தொகை 213 தரும் செய்தி

கலைமான் பாலை நிலத்தில் தனக்கு உணவு கிடைக்காமையால் காலால் பறித்துத் ததரல் என்னும் கிழங்குகளைத் தன் குட்டிக்கு ஊண்டித் தானும் உண்ணும். தெறித்துத் துள்ளி விளையாடும் தன் குட்டிக்கு நிழல் இல்லாமையால், தான் போய்க் குட்டியின் பக்கத்தில் நின்று அதற்கு நிழல் தரும்.
வார்ப்புரு:அறிவியல் மற்றும் தொழிலக ஆய்வு மன்ற (இந்தியா) ஆய்வகங்களும் நிறுவனங்களும்

1951 இல் சத்தர் மன்சில்
**மத்திய மருந்து ஆராய்ச்சி நிறுவனம்** (*Central Drug Research Institute*) இந்தியாவின் இலக்னோவில் உள்ள பலபிரிவுகளில் ஆராய்ச்சி மேற்கொள்ளும் ஆய்வகமாகும். இங்கு உயிரியல் மருத்துவ அறிவியலின் பல்வேறு துறைகளைச் சேர்ந்த ஆராய்ச்சியாளர்கள் பணிபுரிகின்றனர். பேராசிரியர் தபஸ் குமார் குண்டு, மூலக்கூறு உயிரியலாளர், கல்வியாளர் மற்றும் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசைப் பெற்றவர், மத்திய மருந்து ஆராய்ச்சி நிறுவனத்தின் தற்போதைய இயக்குநராக உள்ளார்.

வரலாறு
------

மத்திய மருந்து ஆராய்ச்சி நிறுவனம் இந்தியாவில் சுதந்திரத்திற்குப் பிறகு நிறுவப்பட்ட முதல் ஆய்வகங்களில் ஒன்றாகும். இந்திய அறிவியல் மற்றும் தொழிலக ஆய்வு மன்றத்தின் கீழ் செயல்படும் முப்பத்தொன்பது ஆய்வகங்களில் இதுவும் ஒன்றாகும். இந்த ஆராய்ச்சி நிறுவனம் 1951 பிப்ரவரி 17 அன்று அன்றைய இந்தியப் பிரதமர் ஜவகர்லால் நேரு அவர்களால் முறையாகத் திறந்து வைக்கப்பட்டது.

பிரிவுகள்
---------

நிர்வாக மற்றும் அறிவியல் நோக்கங்களுக்காக இந்நிறுவனத்தில் 17 ஆராய்ச்சி மற்றும் மேம்பாட்டுப் பிரிவுகளும், தொழில்நுட்ப மற்றும் அறிவியல் ஆதரவை வழங்கும் பல பிரிவுகளும் செயல்படுகின்றன. பின்வரும் பிரிவுகள் ஆராய்ச்சி மற்றும் மேம்பாட்டில் ஈடுபட்டுள்ளன:

* உயிர்வேதியியல்
* தாவரவியல்
* மருத்துவ மற்றும் பரிசோதனை மருத்துவம்
* புற்றுநோய் உயிரியல்
* உட்சுரப்பியல்
* நொதித்தல் தொழில்நுட்பம்
* மருத்துவ மற்றும் செயல்முறை வேதியியல்
* நுண்ணுயிரியல்
* நரம்பியல் மற்றும் வயதான உயிரியல்
* ஒட்டுண்ணியியல்
* மருந்தியல் பிரிவு
* பார்மகோகினெடிக்ஸ் மற்றும் வளர்சிதை மாற்றம்
* மருந்தியல்
* நச்சுயியல்
* ஆய்வக விலங்குகள்

கூடுதலாக, ஆராய்ச்சி நிறுவனத்திற்கு வெளியே அமைந்துள்ள இரண்டு தரவு மையங்கள் மற்றும் ஒரு கள ஆய்வு நிலையமும் இந்நிறுவனத்துடன் இணைந்து செயல்படுகின்றன.

சாதனைகள்
--------

* செண்ட்குரோமன்/ஓர்மெலொக்சிபென்

மேற்கோள்கள்
-----------

1. ↑
2. ↑  cosmic. "CDRI | Home". *cdri.res.in*. 25 April 2017 அன்று மூலம் பரணிடப்பட்டது. 2017-05-06 அன்று பார்க்கப்பட்டது.
3. ↑  "CSIR-CDRI | Home". *cdri.res.in*. 2020-06-29 அன்று பார்க்கப்பட்டது.
|  |  |
| --- | --- |
|  | இப்பட்டியல் முழுமையானது அன்று. நீங்கள் அறிந்தவற்றை இதில் சேர்த்து இதனை விரிவாக்க உதவுங்கள்! |

**கூகிள் ஐ.எம்.இ** (Google Input Method Editor) எனப்படும் உள்ளீட்டு முறைத் தொகுப்பான் என்பது கூகிள் நிறுவனத்தால் உருவாக்கப்பட்ட ஒரு மென்பொருள் கருவி ஆகும். இதைக் கொண்டு, பொதுவாகக் கணினிகளில் உள்ள ரோமானியத் தட்டச்சுப் பொத்தான்களைக் கொண்டே, பல்வேறு மொழிகளில் எழுத்துக்களை உள்ளீடு செய்ய முடியும்.

உள்ளீட்டு முறைத் தொகுப்பான்
உள்ளீடு மாற்று முறை

இயங்குதளங்கள்
-------------

விண்டோஸ் 32 பிட் மற்றும் 64 பிட் ஆகியவற்றில் மட்டுமே தற்சமயம் இயங்கும் வண்ணம் இக்கருவி வடிவமைக்கப்பட்டுள்ளது.

இம்மென்பொருளை தரவிறக்கம் செய்யும் போதே நாம் நமக்கு தேவையான மொழியினை தேர்ந்தெடுத்து தரவிறக்கம் செய்து கொள்ள வேண்டும். முதன் முறை இதனை கணினியில் நிறுவ இணைய இணைப்பு தேவைப்படும். பின்னர் இணைய இணைப்பு இன்றியும் இம்மென்பொருளை நம்மால் பயன்படுத்த முடியும்.

மொழிகள்
-------

நேபாளி, அரபு, பெங்காலி, பெர்சியா (பர்ஸியன்), கிரேக்கம், குஜராத்தி, இந்தி, கன்னடம், மலையாளம், மராத்தி, பஞ்சாபி, தமிழ், தெலுங்கு மற்றும் உருது.

உள்ளீட்டு முறை
--------------

இந்தக் கருவி உச்சரிப்பு சார்ந்த உள்ளீட்டு முறையை உபயோகிக்கிறது. உதாரணமாக அம்மா என்ற சொல்லை உள்ளிட, amma என்று ஆங்கிலத்தில் தட்டச்சு செய்ய வேண்டும்.

மேலும் சில எழுத்துக்களை நாம் தட்டச்சு செய்த உடனேயே அந்த எழுத்து சார்ந்த பரிந்துரை வார்த்தைகளை இந்த மென்பொருள் நமக்கு கீழே காட்டும் அதில் இருந்து தேவையான வார்த்தைகளை நம்மால் உடனடியாக தேர்ந்தெடுத்து பயன்படுத்த முடியும்.

தொடக்க நிலையில் உச்சரிப்பு சார்ந்த யுனிகோட் முறையில் தட்டச்சு செய்ய விழைபவர்களுக்கு இந்த மென்பொருள் பயனுடையதாக இருக்கும்.

வெளி இணைப்புகள்
---------------

* கூகிள் ஐ.எம்.இ பரணிடப்பட்டது 2009-12-18 at the வந்தவழி இயந்திரம்
* பதிவிறக்கம்
[*தொடர்பிழந்த இணைப்பு*]
**மிராபிலைட்டு** *(Mirabilite)* என்பது Na2SO4•10H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். கிளௌபர் உப்பு என்ற பெயராலும் இது அழைக்கப்படுகிறது. நீரேறிய சோடியம் சல்பேட்டு கனிமம் என்று இதை வகைப்படுத்துகிறார்கள். நிறமற்றும் பளபளப்பாகவும் ஒற்றைச்சாய்வு படிக அமைப்பு கனிமமாக மிராபிலைட்டு தோன்றுகிறது. சோடியம் சல்பேட்டைக் கொண்டுள்ள உப்புநீரின் உப்புப்படர் பாறைகளிலிருந்து இது உருவாகிறது. இது உப்பு நீரூற்றுகள் மற்றும் உப்புநீர் தாழ் வடிநில ஏரிகளில் கிப்சம், ஆலைட்டு, தெனார்டைட்டு, திரோனா, கிளௌபரைட்டு மற்றும் எப்சோமைட்டு போன்ற கனிமங்களுடன் சேர்ந்து இக்கனிமம் காணப்படுகிறது. 

மிராபிலைட்டு நிலைப்புத்தன்மையற்றதாக உள்ளது. உலர்ந்த காற்றில் விரைவாக நீரை இழக்கிறது. கூர்நுனிக்கோபுர படிகங்களாக இருந்த வடிவம் வெள்ளைத் தூளாக மாற்றமடைந்து தெனார்டைட்டு (Na2SO4) கனிமமாககிறது. இதைப்போலவே , தெனார்டைட்டு தண்ணீரை உறிஞ்சி மிராபிலைட்டாக மாறுகிறது. 

பாரம்பரிய சீன மருத்துவத்தில் மிராபிலைட்டு ஒரு சுத்திகரிப்பு மருந்தாக பயன்படுத்தப்படுகிறது; மாண்டரின் மொழியில் இது மேங்கு சியாவ் என்று அழைக்கப்படுகிறது. மிராபிலைட்டு என்ற பெயர் யோகான் ருடால்ப் கிளௌபர் இதை தற்செயலாக செயற்கை முறையில் தயாரித்தபோது அற்புதமான உப்பு என்ற பொருள் கொண்ட சால் மிராபிலிசு என்ற இலத்தீன் மொழிச் சொல்லை அடிப்படையாகக் கொண்டு இப்பெயர் உருவாக்கப்பட்டது. 

மிராபிலைட்டின் படிகக் கட்டமைப்பு

மேற்கோள்கள்
-----------

1. ↑  Mineralienatlas
2. ↑  Mirabilite at Webmineral
3. 1 2  Mirabilite at Mindat
4. ↑  Hill, James C. (1979). "Johann Glauber's discovery of sodium sulfate - Sal Mirabile Glauberi". *Journal of Chemical Education* **56** (9): 593. doi:10.1021/ed056p593. Bibcode: 1979JChEd..56..593H. .

புற இணைப்புகள்
--------------

* Maricopa.edu பரணிடப்பட்டது 2005-11-04 at the வந்தவழி இயந்திரம்
* American Mineralogist (1917)
* "Mirabilite as a tracer of past evolution of the Aral Sea"
**மிரியம் ரோட்ரிக்ஸ் மார்டினெஸ்** (Miriam Rodriguez Martinez) (பிறப்பு: 1967 - இறப்பு: 2017 மே 10, சான் பெர்னாண்டோ, தமௌலிபாஸ், மெக்சிகோ ) இவர் ஒரு மெக்சிகன் மனித உரிமை ஆர்வலர் ஆவார். கடத்தப்பட்டு கொல்லப்பட்ட குழந்தைகளின் பெற்றோருக்கு "காணாமல் போன குழந்தை பெற்றோரின்" பெற்றோரானார். 2017 மே 10 அன்று தனது வீட்டிற்குள் நுழைந்த போராளிகளால் மிரியம் கொல்லப்பட்டார்.

மகள் காணாமல் போனது
------------------

மிரியத்தின் மகள் கரேன் அலெஜாண்ட்ரா சலினாஸ் ரோட்ரிக்ஸ் 2012இல் காணாமல் போனார். மிரியம் கிட்டத்தட்ட இரண்டு ஆண்டுகளாக தேடிக்கொண்டிருந்தார். 2014 இல் இவரது மகளின் உடல் ஒரு கல்லறையில் கண்டெடுக்கப்பட்டது. அதன் பிறகு, தனது மகளின் கொலை குறித்து அதிகாரிகளிடம் கூறினார். மகள் வழக்கில் கைது செய்யப்பட்ட சில ஆண்கள் கைது செய்யப்பட்ட பின்னர் சிறையிலிருந்து தப்பிச் சென்றுவிட்டனர். மிரியம் ரோட்ரிக்ஸ் நேர்காணல்களில், குற்றவியல் அமைப்புகளிடமிருந்து தனக்கு மரண அச்சுறுத்தல்கள் வந்தன. ஆனால் உள்ளூர் அதிகாரிகள் தன்னைப் பாதுகாக்கவில்லை என்று கூறினார்.  தனது மகளைக் கண்டுபிடிப்பதோடு, குழந்தைகள் காணாமல் போன பிற பெற்றோருக்கு உதவ இவர் முயற்சிகளை மேற்கொண்டார். மேலும் இவர் காணாமல் போன குழந்தைகளின் பெற்றோரின்" பெற்றோரானார். 

இவரது மகள் 2012இல் காணாமல் போன பின்னர்  2014ஆம் ஆண்டில், இவர் தனது மகளின் உடலைக் கண்டுபிடித்தார்.  இவர் கோலெக்டிவோ டி டெசபரேசிடோஸ் டி சான் பெர்னாண்டோ (காணாமல் போனவர்களுக்கான இயக்கம்) என்ற ஒரு குழுவை நிறுவினார். கொலையில் சம்பந்தப்பட்ட நபர்கள் தண்டனையிலியிருந்து தப்பித்துவிட்டனர்.

இறப்பு
------

மிரியம் எலிசபெத் ரோட்ரிக்ஸ் மார்டினெஸ் மெக்சிகோவின் சான் பெர்னாண்டோ சமூகத்தில் வசித்து வந்தார். மெக்ஸிகோ அன்னையர் தினத்தை கொண்டாடும் நாளான 2017 மே 10, அன்று இவர் கொல்லப்பட்டார். இவர் பலத்த காயமடைந்து மருத்துவமனைக்கு செல்லும் வழியில் இறந்தார். 

சான் பெர்னாண்டோவின் சமூகம் மெக்சிகோவின் மிகவும் வன்முறை பகுதிகளில் ஒன்றான தமௌலிபாசில் அமைந்துள்ளது. அரசாங்க தரவுகளின்படி, இந்த மக்கள் நாட்டில் அதிக எண்ணிக்கையிலான மக்களைக் கொண்டிருக்கவில்லை. 

ஆர்ப்பாட்டக்காரர்களுக்கு ஒற்றுமையுடன் 10 மே 2017 அன்று மிரியம் எலிசபெத் ரோட்ரிக்ஸ் மார்டினெஸை எதிர்த்து குரல் எழுப்பினார், மனித உரிமை பாதுகாவலர்களின் பாதுகாப்பைக் கோரி மெக்சிகன், அமெரிக்க அரசாங்கங்கள் மற்றும் மத்திய அரசாங்கத்தை அழைத்தார்.

குறிப்புகள்
-----------

1. ↑  "Mexican woman who uncovered cartel murder of daughter shot dead". *The Guardian*. 12 May 2017.. பார்த்த நாள்: 9 March 2020.
2. 1 2  "Gunmen Kill Mexican Activist for Parents of Missing Children". *nytimes*. 12 May 2017.. பார்த்த நாள்: 9 March 2020.
3. ↑  Villegas, Paulina (2017-05-12). "Gunmen Kill Mexican Activist for Parents of Missing Children" (in en-US). *The New York Times*. பன்னாட்டுத் தர தொடர் எண்:0362-4331. .
4. ↑  "Obituary: Miriam Rodríguez Martínez died on May 10th". *The Economist*. பன்னாட்டுத் தர தொடர் எண்:0013-0613. .
5. ↑  "La trágica historia de la madre que fue ejecutada luego de encontrar a los asesinos de su hija". *Infobae* (ஸ்பானிஷ்). 10 May 2019. 9 March 2020 அன்று பார்க்கப்பட்டது.
6. ↑  "Justice for Miriam Rodriguez" (ஆங்கிலம்). 9 March 2020 அன்று பார்க்கப்பட்டது.
"நாத்திகம்" பி. இராமசாமி
**"நாத்திகம்" பி. இராமசாமி** (1932 - செப்டம்பர் 24, 2009) தந்தை பெரியாரின் கொள்கையை ஏற்று மிகச் சிறந்த பகுத்தறிவுப் பிரச்சாரகராகவும், காமராசரின் தலைமையில் இருந்த காங்கிரஸ் கட்சியின் தலை சிறந்த பேச்சாளராகவும் இருந்தவர். நாத்திகம் என்ற பத்திரிகையை நடத்தி வந்தவர்.

வாழ்க்கைச் சுருக்கம்
--------------------

1932ஆம் ஆண்டு தூத்துக்குடி மாவட்டம், ஸ்ரீவைகுண்டம் வட்டத்தைச் சேர்ந்த மேல்ஆழ்வார் தோப்பில் பிச்சைக்கனி – பூவம்மாள் தம்பதியின் முதல் மகனாகப் பிறந்தவர் இராமசாமி. 17 வயதில் சென்னைக்கு வந்த இராமசாமி பெரியாரின் கொள்கைகளால் ஈர்க்கப்பட்டு அவரது இயக்கத்தில் சேர்ந்தார். பெரியார் நடத்திய பல போராட்டங்களிலும் பங்கு பெற்று சிறை சென்றிருக்கிறார். நாத்திகம் இராமசாமிக்கு ஆறு மகன்கள், ஒரு மகளும் உள்ளனர். இவர்கள் அனைவருக்கும் சுயமரியாதை திருமணம் செய்து வைத்தார். இதில் இரண்டு திருமணங்கள் சாதி மறுப்பு திருமணமும் கூட.

பத்திரிகையாளராக
---------------

1958 செப்டம்பர் 18 ஆம் நாளன்று பெரியாரின் கொள்கைகளை பரப்புவதற்காக நாத்திகம் பத்திரிகையை துவங்கினார். ஆரம்பத்தில் தினசரியாக இருந்து, பின்னர் பத்திரிகை வார இதழாக தொடர்ந்து வெளிவந்திருக்கிறது. 51 ஆண்டுகளாக நாத்திகம் பத்திரிகையை அவர் பல நட்டங்களுக்கிடையில் விடாது நடத்தி வந்தார். மூடநம்பிக்கை எதிர்ப்பு, பார்ப்பனிய எதிர்ப்பு, அனைத்து மதங்களையும் விடாது அம்பலப்படுத்துதல், திரைப்படம், தொலைக்காட்சி, பண்பாட்டு சீரழிவுகளை சாடுதல் போன்றவற்றை உள்ளடக்கிய அவரது இந்த எழுத்துப்பணி இறக்கும் வரை வரை இடைவெளியில்லாமல் நிறைவேறியது.

பெரியாரின் தொண்டனாக விளங்கிய இவர் பிறகு காங்கிரஸ் கட்சியில் சேர்ந்தார். தலைவர் காமராசரின் சாதனைகளையும், பகுத்தறிவுக் கட்டுரைகளையும் தான் நடத்திவந்த நாத்திகம் இதழில் வெளியிட்டு வந்தார்.

இலக்கியவாதியாக
--------------

சிறந்த இலக்கிய வாதியாகவும் திகழ்ந்தார், நாத்திக சிங்கம் பகத் சிங், இதுதான் பார்பன ஆட்சி, ஜெயலலிதா ஆட்சி கொடுமைகள், RRS இந்து பாசிசம், சங்கர மடத்துக்கு சவுக்கடி 1,2,3, சங்கர மடம் பற்றிய உண்மைகள், பெரியார் சிறு கதை தொகுப்பு, சு.சமுத்திரமும் கடலூர் வீரமணியும் போன்ற எண்ணற்ற புத்தகங்களை எழுதியுள்ளார். இலங்கை தமிழருக்காக இலக்கிய வழியிலும் கொள்கை வழியிலும் நம்பிக்கையாக இருந்தார்.

தமிழக அரசின் பெரியார் விருது, இலக்கிய விருது போன்றவற்றை பெற்றுள்ளார். இவர் நாத்திகம் பிக்சர் என்ற சினிமா நிறுவனம் தொடக்கி மாதவி வந்தாள் என்ற படத்தை எடுத்தார்.

மறைவு
-----

இதய நோயால் பாதிக்கப்பட்ட அவர் மருத்துவ மனையில் அனுமதிக்கப்பட்டு 2009, செப்டம்பர் 24 மாலை காலமானார்.

வெளி இணைப்புகள்
---------------

* நாத்திகம் இராமசாமி காலமானார், வெப்துனியா
* பெரியாரியக்கத்தின் முதுபெரும் தொண்டர் தோழர் ‘நாத்திகம்’ இராமசாமி மறைவு, வினவு.காம்
**பூவைநிலை** என்னும் துறைப் பாடல்கள் புறநானூற்றுத் தொகுப்பில் நான்கு உள்ளன.  இது பாடாண் திணையைச் சேர்ந்த துறை.

புறநானூற்றுப் பாடல்கள்
----------------------

ஞாயிறு

ஞாயிறு பகலில் மட்டும் வழங்குகிறதாம். சேரமான் செல்வக்கடுங்கோ வாழியாதன் பகலிலும் இரவிலும் வழங்குகிறானாம். ஞாயிறு மலையில் மறைந்துகொள்கிறதாம். இவன் தன்னை மறைத்துக்கொள்வதில்லையாம். ஞாயிறு மாலையில் செத்துக் காலையில் பிறக்கிறதாம். இவன் எப்போதும் எல்லாருக்கும் காட்சி தந்துகொண்டேயிருக்கிறானாம். இதனால் ஞாயிறு இவனுக்கு ஒப்பு இல்லையாம். கபிலர் பாடுகிறார். 
சிவன், பலராமன், திருமால், முருகன்

சீற்றத்தில் சிவபெருமானையும், வலிமையில் வாலியோனையும், புகழில் திருமாலையும், எண்ணியதை முடிப்பதில் முருகப்பெருமானையும் போன்றவன் பாண்டியன் இலவந்திகைப்பள்ளித் துஞ்சிய நன்மாறன் என்று சிவபெருமான், பலராமன், திருமால், முருகப்பெருமான் ஆகிய நான்கு பெருந் தெய்வங்களோடு ஒப்பிட்டுப் பாடும் இந்தப் பாடல் பூவைநிலை. மதுரைக் கணக்காயனார் மகனார் நக்கீரனார் பாடுகிறார். 
ஞாயிறு, திங்கள்

பகைவர்க்கு ஞாயிறு போன்றவன், புலவர்க்குத் திங்கள் போன்றவன் என்று பாண்டியன் சித்திரமாடத்துத் துஞ்சிய நன்மாறனைப் பாடும் பாடல் பூவைநிலை. மதுரைக் கூலவாணிகன் சீத்தலைச் சாத்தனார் பாடுகிறார். 
மழைமேகம்

ஆய் அண்டிரன் நாவுக்குச் சமைத்த முள்ளம்பன்றிக் கறியும், மேனிக்குச் சந்தனமும், பரிசாக யானைத் தந்தமும் தருவான். அவனைப்போலத் தரமுடியாத மழைமேகம் அவனுக்கு ஒப்பாகாது என்னும் பாடல் பூவைநிலை. உறையூர் ஏணிச்சேரி முடமோசியார் பாடுகிறார்.

தொல்காப்பியம்
-------------

புறநானூற்றில் காணப்படும் பூவைநிலைப் பாடல்கள் இவ்வாறெல்லாம் பொருத்திக் காட்டுகையில், தொல்காப்பியம் பூவைநிறம் கொண்ட மாயவன் திருமாலோடு பொருத்திக் காட்டுவது பூவைநிலை என்கிறது.  இதற்கு உரை எழுதும் உரையாசிரியர் இளம்பூரணர் சேர மன்னன் கோதையைத் திருமாலோடு ஒப்பிடும் பாடல் ஒன்றை எடுத்துக்காட்டாகத் தந்துள்ளார். இந்திரனுக்கு ஆயிரம் கண், கோதைக்கோ இரண்டே கண். எனவே கோதை இந்திரன் இல்லை. சிவன் என்றால், கோதைக்குப் பிறை இல்லை. முருகன் போல் ஆறுமுகம் இல்லாததால் இவனை முருகன் எனச் சொல்லமுடியவில்லை. எனவே, கோதையைத் திருமால் என்று கொள்வதே பொருதம் – என்கிறது இந்த எடுத்துக்காட்டுப் பாடல்.

புறப்பொருள் வெண்பாமாலை
----------------------

புறப்பொருள் வெண்பாமாலை பூவை என்பது காயாம்பூ. காயாம்பூ மேனியன் திருமால். அரசனைத் திருமாலோடு ஒப்பிட்டும் பாடுவது பூவைநிலை எனக் கூறுகிறது.

அடிக்குறிப்புகள்
----------------

1. ↑  புறநானூறு 8, 56, 59, 374
2. ↑  புறநானூறு 8
3. ↑  புறநானூறு 56
4. ↑  புறநானூறு 59
5. ↑  புறநானூறு 374
6. ↑  
மாயோன் மேய மன் பெருஞ் சிறப்பின்  

தாவா விழுப் புகழ்ப் பூவை நிலையும் (தொல்காப்பியம் புறத்திணையியல் 5)
7. ↑  
இந்திரன் என்னின் இரண்டேகண், ஏறு உயர்ந்த   

அந்தரத்தான் என்னின் பிறை இல்லை – அந்தரத்தின்  

கோழியான் என்னின் முகம் ஒன்றே, கோதாயை  

ஆழியான் என்று உணரல் பாற்று. (முத்தொள்ளாயிரம்)
8. ↑  
கறவை காவலன் நிறனொடு பொரீஇப்  

புறவு அலர் பூவைப்பூப் புகழ்ந்தன்று. (புறப்பொருள் வெண்பாமாலை 192)
**தோல் நோய்கள்**

தோல் நோய் என்பது பூஞ்சை, பாக்டீரியா, வைரஸ்கள் மற்றும் ஒட்டுண்ணிகள் ஆகியவற்றால் ஏற்படக்கூடிய தொற்று நோயாகும். இது தோலின் மீது பாதிப்பை ஏற்படுத்தி விடுகிறது. சரும வடுக்களாகவோ, வலியையோ அல்லது வலி இல்லாத பாதிப்பையோ ஏற்படுத்துகின்றன.

இந்த தோல் நோய்களின் தன்மையை பொருத்து இதை கீழ்க்கண்டவாறு வகைப்படுத்தலாம்

**தற்காலிக தோல் நோய்**

இந்த வகை தோல் நோய்கள் கொஞ்சம் காலங்கள் மட்டுமே நிலைத்திருக்கும். உதாரணமாக தோலில் ஏற்படும் பருக்கள், படை, மருக்கள், நகங்களில் ஏற்படும் பூஞ்சை தொற்றுகள், பாதப் புண்கள் போன்றவை.

**நிரந்தர தோல் நோய்கள்**

இந்த தோல் நோய்களை குணப்படுத்த இயலாது. ஆனால் கட்டுப்படுத்தலாம். இவை தோலின் மீது நிரந்தர பாதிப்பை ஏற்படுத்துகிறது. உதாரணமாக :ஊறல், மச்சம், மெலனோமா (தோல் புற்றுநோய்), சோரியாஸிஸ்(உரித்தோல் அழற்சி) 

**உள் தோல் நோய்கள்**

இந்த வகை தோல் நோய்கள் தோலின் உட்புற சரும பகுதியில் தாக்கத்தை ஏற்படுத்துகிறது. உதாரணமாக :பிளவைக்கட்டி, உயிரணு அழற்சி. 

**தடுப்பு நடவடிக்கைகள்**

கைகளை அடிக்கடி வெதுவெதுப்பான நீரில் சோப்பு போட்டு கழுவி சுத்தமாக வைத்துக் கொள்ளுங்கள் 

தோல் நோய்த்தொற்றுகள் உள்ளவர்களிடம் நேரடித் தொடர்புகளை தவிர்க்கவும் 

சருமத்தை ஈரப்பதத்துடன் வைத்துக் கொள்ளுங்கள் 

சத்தான உணவை சாப்பிடுங்கள். 

  

1. ↑  Nancy Garrick, Deputy Director (2017-04-20). "Skin Diseases". *National Institute of Arthritis and Musculoskeletal and Skin Diseases* (ஆங்கிலம்). 2019-11-13 அன்று பார்க்கப்பட்டது.
2. ↑  "Skin Disorders: Pictures, Causes, Symptoms, Treatments, and Prevention". *Healthline* (ஆங்கிலம்). 2019-11-13 அன்று பார்க்கப்பட்டது.
மிரிசவெட்டி தாதுகோபுரம்
**மிரிசவெட்டி தாதுகோபுரம்** இலங்கையின் பழங்காலத் தலைநகரமான அனுராதபுரத்தில் அமைந்துள்ளது. 40 ஆண்டுகளுக்கு மேல் அனுராதபுரத்தில் இருந்து இலங்கையை ஆண்ட தமிழ் மன்னனான எல்லாளனைத் தோற்கடித்த பின்னர் மன்னன் துட்டகைமுணு இந்தத் தாதுகோபுரத்தைக் கட்டுவித்தான். இவ்விடத்தில் தாதுகோபுரம் கட்டப்பட்டது குறித்த கதை ஒன்று உண்டு. புத்தரின் சின்னங்களை ஓரிடத்தில் வைத்துவிட்டு துட்டகைமுணு திசவாவியில் குளிப்பதற்குச் சென்றானாம். திரும்பி வந்து எடுக்க முயற்சித்தபோது அதை அசைக்க முடியவில்லையாம். எனவே அவ்விடத்திலேயே தாது கோபுரம் கட்டப்பட்டதாம். 50 ஏக்கர் (20 எக்டேர்) பரப்பளவில் இது அமைந்துள்ளது. பிற்காலத்து மன்னர்களான முதலாம் கசியபன், ஐந்தாம் கசியபன் ஆகியோர் இந்தத் தாதுகோபுரம் பழுதடைந்த காலங்களில் திருத்தி அமைத்துள்ளனர். அழிபாடாக இருந்த இதை அண்மையில், கலச்சார முக்கோண நிதியம் திருத்தி அமைத்தது.

வெளியிணைப்புக்கள்
-----------------

* Discover Sri Lanka - மிரிசவெட்டி தாது கோபுரம் தொடர்பிலான மேலதிக தகவல்களும் படங்களும் பரணிடப்பட்டது 2011-07-13 at the வந்தவழி இயந்திரம்

1. ↑  "The Official Website of Mirisawetiya Maha Dagaba - Sri Lanka". 2010-08-19 அன்று மூலம் பரணிடப்பட்டது. 2010-11-05 அன்று பார்க்கப்பட்டது.
**பையூர் மண்டல ஆராய்ச்சி நிலையம்** என்பது தமிழ்நாட்டின் கிருட்டிணகிரி மாவட்டம், கிருஷ்ணகிரியில் இருந்து 15 கி.மீ. தொலைவில் உள்ள பையூர் என்னும் கிராமத்தில் அமைந்துள்ள ஒரு வேளாண் ஆராய்ச்சி மையமாகும். இந்த ஆராய்ச்சி நிலையமானது அப்போதைய தருமபுரி மாவட்டத்தில் (தற்போதைய கிருஷ்ணகிரி மாவட்டம்) 1973 மே மாதம் நிறுவப்பட்டது. இந்நிலையம், பெங்களூரிலிருந்து 108 கி.மீ தொலைவில் தேசிய நெடுஞ்சாலை 7  இல் பையூர் என்ற ஊரில் அமைந்துள்ளது. தருமபுரி மாவட்டத்திலிருந்து 29 கி.மீ தொலைவிலும் அமைந்துள்ளது.

நோக்கம்
-------

தமிழ்நாட்டின் வடமேற்கு மண்டலத்தில் வளரும் நெற்பயிருக்கு ஆய்வு மையமாகவும், மானாவாரி மற்றும் பாசன பயிர் வளர்ப்பு முறைகளுக்கு ஏற்ற தொழில்நுட்பத்தை வழங்குவது, மண்பரப்பில் உள்ள பிரச்சனைகளை மண் ஆராய்ச்சிவழியாக கண்டறிந்து அதன் பிரச்சினைகளை தீர்க்க ஆய்வு செய்தல்,
முக்கிய பயிர்களில் வரும் பூச்சிகள் மற்றும் நோய் தாக்கத்தினை ஆய்வு செய்தல், தகுந்த மேலாண்மை தொழில்நுட்பங்களை மேற்கொள்ளுதல் ஆகியவற்றை நோக்கமாக கொண்டது. மேலும் சிறு தானியம் மற்றும் பயறு வகைகள் உற்பத்தித் தொழில்நுட்பத்தில் விரிவாக்கப் பணியாளர்கள் மற்றும் விவசாயிகளுக்கான பயிற்சியை அளிக்கும் மையமாகவும் விளங்குகிறது. மேலும் இந்த மையமானது ஒருங்கிணைந்த கிராம வளர்ச்சித் திட்டத்துக்காக சில கிராமங்களை தேர்வு செய்து, திட்டத்தை செயல்படுத்துகிறது. ஆராய்ச்சி நிலையத்தின் ஆராய்ச்சி கண்டுபிடிப்புகள் மற்றும் பரிந்துரைகளை வெளியிட்டுப் பரப்பும் பணிகளிலும் ஈடுபடுகிறது. மேலும்
முக்கிய பயிர்களுக்கு குறைந்த விலையில் பண்ணைக் கருவிகளை வடிவமைத்து உருவாக்குகிறது 

இந்த மையமானது 50 ஏக்கர் விளை நிலத்தைக் கொண்டுள்ளது. நெல், ராகி, சோளம், கம்பு போன்ற பயிர் வகைகள் தோட்டக்கலை பயிர்களான தக்காளி, மா ஆகியவற்றில் இங்கு ஆராய்ச்சிகள் மேற்கொள்ளப்படுகிறன. இங்கு புதிய 15 பயிர் ரகங்களும், புதிய கருவிகளும் உருவாக்கப்பட்டுள்ளன.

வெளியிடப்பட்ட இரகங்கள்
* பையூர் 1 நீலம் மாம்பழம்
* பையூர் - 1 (நெல்)

மேற்கோள்கள்
-----------

1. ↑
**டெல்டா பேரியான்கள்** (*Delta baryons*, *Δ baryons*) அல்லது **டெல்டா ஒத்திசைவுகள்** (*Delta resonances*) என்பவை அணுவடித்துகள் வகைகளில் ஒன்றாகும். இவை மூன்று மேல் (u) அல்லது கீழ் (d) குவார்க்குகளினால் உருவாக்கப்படுகின்றன.

நான்கு வகை Δ பேரியான்கள் உள்ளன:: Δ++  
 (இதிலுள்ள குவார்க்குகள்: uuu), Δ+  
 (uud), Δ0  
 (udd), மற்றும் Δ−  
 (ddd) ஆகியனவாகும். இவை முறையே +2 e, +1 e, 0 e, மற்றும் −1 e மின்னூட்டங்களைக் கொண்டு செல்கின்றன.

Δ பேரியான்களின் திணிவு (நிறை) அண்ணளவாக 1,232 MeV/*c*2 ஆகவும், சுழற்சி 3/2 ஆகவும், சமதற்சுழற்சி 3/2 ஆகவும் உள்ளன. பொதுவாக, Δ பேரியான்கள் 'அருட்டிய' அணுக்கருனிகள் (N) ஆகும். Δ+  
 (uud), Δ0  
 (udd) ஆகியன உயர்-ஆற்றல் கொண்ட புரோத்தன்களுக்கும் (N+  
, uud), நியூத்திரன்களுக்கும் (N0  
, udd) சமமானவையாகும். ஆனாலும், Δ++  
, Δ−  
 ஆகியவற்றுக்கு சமமான நியூத்திரன்கள் கிடையாது.

பட்டியல்
--------

டெல்டா பேரியான்கள்| துகளின் பெயர் | குறியீடு | குவார்க்குகள் | ஓய்வுத் திணிவு (MeV/c2) | *I*3 | *J**P* | *Q* (e) | *S* | *C* | *B′* | *T* | சராசரி வாழ்வுக்காலம் (செ) | பொதுவாக தேய்வது |
| --- | --- | --- | --- | --- | --- | --- | --- | --- | --- | --- | --- | --- |
| டெல்டா | Δ++(1232) | uuu | 1,232 ± 2 | +3⁄2 | 3⁄2+ | +2 | 0 | 0 | 0 | 0 | (5.63±0.14)×10−24 | p+ + π+ |
| டெல்டா | Δ+(1232) | uud | 1,232 ± 2 | +1⁄2 | 3⁄2+ | +1 | 0 | 0 | 0 | 0 | (5.63±0.14)×10−24 | π+ + n0 or 
π0 + p+ |
| டெல்டா | Δ0(1232) | udd | 1,232 ± 2 | −1⁄2 | 3⁄2+ | 0 | 0 | 0 | 0 | 0 | (5.63±0.14)×10−24 | π0 + n0 or  
π− + p+ |
| டெல்டா | Δ−(1232) | ddd | 1,232 ± 2 | −3⁄2 | 3⁄2+ | −1 | 0 | 0 | 0 | 0 | (5.63±0.14)×10−24 | π− + n0 |
|

[அ] **^**  PDG அறிக்கையின் படி, ஒத்திசைவு அகலம் (Γ). இங்கு *τ* = ℏ/Γ என்ற சமன்பாடு பயன்படுத்தப்பட்டுள்ளது.

மேற்கோள்கள்
-----------

1. 1 2 3 4  J. Beringer *et al*. (2013): Particle listings – Δ(1232)

### உசாத்துணை

* C. Amsler et al. (Particle Data Group) (2008). "Review of Particle Physics". *Physics Letters B* **667** (1): 1. doi:10.1016/j.physletb.2008.07.018. Bibcode: 2008PhLB..667....1P.
**பைரிசால்** (Bairisal) 17 ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவர் 1599இல் தனது தந்தை மது சிங்கிற்குப் பிறகு ஆட்சிக்கு வந்தார். இவரது தலைநகரம் குக்ராகரில் இருந்தது.

இவர் தில்லிக்குச் சென்று முகலாய பேரரசர் அக்பருடன் அவரது பல போர்களில் உடன் சென்றார். இவரது வீரச் செயல்களில் மகிழ்ச்சி அடைந்த அக்பர் இவருக்கு ஆடை மற்றும் பிற மதிப்புமிக்க பரிசுகளை வழங்கினார். ஷேர்கட்டியின் பர்கானா (ஆட்சிப் பகுதி ) இவருக்கு வழங்கப்பட்டது. அக்பரின் அரசவையிலிருந்து திரும்பிய பிறகு, தனது தலைநகரை குக்ராகரில் இருந்து நவரத்தன்கருக்கு மாற்றினார். 1613இல், இவர் முகலாயர்களுக்கு எதிராக ஒரு கிளர்ச்சியில் ஈடுபட்டார். முகலாய வரலாற்றை எழுதிய பஹரிஸ்தான்-இ-கைபி என்பவரின் கூற்றுப்படி, பைரிசாலுக்கு எதிராக ஒரு முற்றுகைத் தொடங்கப்பட்டது. ஏனெனில் இவர் 30 மிஸ்கால் எடையுள்ள வைரங்களை கப்பமாகச் செலுத்த தவறிவிட்டார். இந்த முற்றுகைக்கு ஜாபர் கான் என்பவர் தலைமை தாங்கினார். இவருக்குப்பின் 1614இல் இவரது மகன் துர்ஜன் சால் பதவிக்கு வந்தார்.

மேற்கோள்கள்
-----------

1. ↑  "The Nagbanshis And The Cheros". *archive.org*.
2. ↑   *Mughal Administration and the Zamindars of Bihar*. .
3. ↑  "Mughal Administration and the Zamindars of Bihar". *dokumen.pub*.
**பெருங்கல் சவுக்கை** என்பது பெருங்கற்கால மக்கள் பயன்படுத்திய காலக்கணிப்பு அமைப்பாகும். இந்த பெருங்கல் அமைப்புகள் இந்தியாவின் தமிழகத்தில் உள்ள பழனியிலும், இங்கிலாந்து நாட்டின் கோர்ன்வால் மாகாணத்திலும், இத்தாலியிலும் காணப்படுகின்றன. ஒவ்வொரு நாட்டிலுள்ள சவுக்கையிலும் சில மாறுபாடுகள் காணப்பட்டாலும் கல்லின் நடுவிலோ கல்லமைப்பின் நடுவிலோ ஒரு வட்டப்பொந்து அனைத்து சவுக்கைகளிலும் காணப்படுகிறது.

தமிழகம்
-------

முதன்மைக் கட்டுரை: பழநியின் பெருங்கல் சவுக்கை
பழநியிலுள்ள பெருங்கல் சவுக்கை
பழனி அருகே ஆண்டிப்பட்டி மலைப்பகுதியில் இந்த சவுக்கை உள்ளது. இந்த சவுக்கையின் படி ஒரு ஆண்டின் ஆரம்பத்தையும் அரைப்பகுதியையும் முடிவையும் எளிமையாக கணித்தனர். சூரியன் வடக்கில் இருந்து தெற்காக செல்லும் 6 மாத கால பயணத்தை தெற்கு நோக்கிய காலம் என்றும் தெற்கில் இருந்து வடக்காக செல்லும் 6 மாத கால பயணத்தை வடக்கு நோக்கிய காலம் என்றும் கூறுவர். அதன்படி கி.பி. 2013ஆம் ஆண்டின் தெற்கு நோக்கிய காலம் ஆடி முதலாம் தேதி தொடங்கியது. சூரியனின் ஒளி தெற்கு நோக்கிய நகர்வு பாதையை தொடங்கும் காலத்தில் இந்த சவுக்கையில் உள்ள பொந்தின் வழியாக வழியாக சூரிய ஒளி ஊடுருவும். அதன்படி இச்சவுக்கையில் உள்ள துவாரம் வழியாக சூரிய ஒளிக் கதிர்கள் தென்மேற்காக ஊடுருவியதை தொல்லியல் துறை ஆய்வாளர்கள் உறுதிப்படுத்தினர். பழனியில் உள்ள சவுக்கை மூன்று கற்களை ஆய்த எழுத்து போல் அமைத்து போன்று தோற்றத்தில் உள்ளது. ஆனால் இங்கிலாந்தில் உள்ள சவுக்கையின் அமைப்பு வேறுபட்டு காணப்படுகிறது.

இங்கிலாந்து
-----------

### பெயர்க்காரணம்

இங்கிலாந்தில் காணப்படும் 20 சவுக்கைகளில் ஒன்றின் முப்பரிமாணத் தோற்றம்
இங்கிலாந்தில் காணப்படும் 20 சவுக்கைகளின் மேல் புறப் படம்
இங்கிலாந்து வழக்கில் இந்த சவுக்கையை மென்-அன்-டோல் (Mên-an-Tol) என அழைக்கின்றனர். இது கார்னிசு மொழியில் இருந்து கடன் வாங்கப்பட்ட சொற்குவியல் ஆகும். ஆனால் இந்த சவுக்கைகள் தமிழகத்தில் உள்ளது போல் ஒன்றாக அல்லாமல் 20 சவுக்கைகள் ஒரு வட்டவடிவில் வரிசையாக (படம்) அமைந்திருக்கின்றன. மேலும் துவாரம் ஒரே கல்லில் துளைக்கப்பட்டுள்ளதுடன் துவாரக்கல்லின் இரு பக்கத்திலும் இரண்டு குத்துக்கற்கள் நிற்கின்றன. அவற்றை முப்பரிமாணத் தோற்றத்தில் பார்க்கும் போது **101** என்னும் எண்ணை சுட்டுவது போல் அமைக்கப்பட்டிருக்கின்றன. இந்த சவுக்கையை பயன்படுத்தியே பண்டைய இங்கிலாந்து வாசிகள் தங்கள் நாட்காட்டியை உருவாக்கினர் என்று கருதப்படுகிறது.

மேற்கோள்களும் குறிப்புகளும்
---------------------------

1. ↑  "சூரிய ஒளி ஊடுருவிய அதிசயம்: 6 ஆயிரம் ஆண்டு பழமையான ‘சவுக்கை’ கண்டுபிடிப்பு". *சூலை 19, 2013* (பழனி). சூலை 19, 2013. Archived from the original on 2013-07-22.. பார்த்த நாள்: சூலை 24, 2013.
2. ↑  "பழநி அருகே 6 ஆயிரம் ஆண்டுகள்,பழமையான "சவுக்கை' கண்டுபிடிப்பு சூரிய ஒளி ஊடுருவிய அற்புதம்". *சூலை 19, 2013* (பழனி). சூலை 19, 2013.. பார்த்த நாள்: சூலை 24, 2013.

வெளி இணைப்புகள்
---------------

விக்கிமீடியா பொதுவகத்தில்,  
 ***Mên-an-Tol***   
என்பதின் ஊடகங்கள் உள்ளன. 

* The Mên-an-Tol at Megalithia.com
* The Mên-an-Tol பரணிடப்பட்டது 2006-07-19 at the வந்தவழி இயந்திரம் on *Richard's Ancient Site and Curiosity Pages*
* Men-An-Tol site page on The Megalithic Portal
* Men-An-Tol site page on The Modern Antiquarian
* Pretanic World - Superstitions about The Mên-an-Tol பரணிடப்பட்டது 2012-02-11 at the வந்தவழி இயந்திரம்
* *Legends of Cornwall's Stones*, Gareth Evans, 2005
* Men-an-Tol at Historic Cornwall
**பையூர் தேவகிரிஸ்வரர் கோயில்** தமிழ்நாட்டில் கள்ளக்குறிச்சி மாவட்டம், பையூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தேவகிரீஸ்வரர், மரகதாம்பிகை சன்னதிகளும், விநாயகர், முருகர், தட்ஷுணாமூர்த்தி, துர்க்கை, சண்டிகேஸ்வரர், நவக்கிரகம், பைரவர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் தீபம் முக்கிய திருவிழாவாக நடைபெறுகிறது. பங்குனி மாதம் உத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தோல்குருவி** (*Oriental pratincole*, *Glareola maldivarum*) என்பது கிளாரியோலிடீ எனப்படும் தோல்குருவி குடும்பத்தைச் சேர்ந்த ஒரு கரைப்பறவை. கரைப்பறவை என வகைப்படுத்தப்பட்டு இருப்பினும் நீண்ட கூறிய இறக்கைகள், பிளவுபட்ட வால், பறக்கும்போதே உணவைப் பிடிக்கும் இயல்பு ஆகிய பண்புகள் இதைத் தகைவிலான் எனத் தோன்ற வைக்கும்.

உடல் தோற்ற அமைப்பு
------------------

அனைத்து விதங்களிலும் கருவளையத் தோல்குருவியைப் போன்று இருக்கும் இதன் வால் பிளவு மட்டும் சற்று குறைவாக இருக்கும்; கையில் (அல்லது தெளிவான புகைப்படத்தை) வைத்துப் பார்த்தால் தான் இரண்டிற்குமான வேறுபாடு தெரியும். 23 முதல் 25 செ.மீ. வரை வளரும்; 60 – 100 கிராம் எடை இருக்கும் இக்குருவியின் ஆண் பெண் இரு பாலுமே ஒரே தோற்றமுடையவை.

மேற்பாகம். கருப்பு அலகு -- அதன் அடிப்பாகம் அடர் சிவப்பு நிறம். தலை, கழுத்தின் பின்பகுதி முதல் பிட்டத்தின் மேற்பகுதி வரை கரும்பழுப்பு நிறம் கொண்டது. வாலின் மேலிறகுகள் வெள்ளை..

அடிப்பாகம். பழுப்பு கலந்த மஞ்சள் நிறத் தொண்டை; அதைச் சுற்றியவாறு, கண் அலகிடைப் பகுதியிலிருந்து தொடங்கும் கருப்புப் பட்டை. மார்பின் மேற்பகுதி பழுப்பு; கீழே செல்லச்செல்ல காவி நிறத்திற்கு மாற்றம் அடையும். வயிறும் வாலின் கீழிறகுகளும் வெள்ளையாக இருக்கும்.

பரவலும் வாழ்விடமும்
-------------------

### பரவல்

இந்தியா, இலங்கை தொடங்கி மயன்மார், வியட்நாம், மலேசியா, தாய்வான், ஜப்பான் உள்ளிட்ட பல ஆசியப் பகுதிகளிலும் ஆஸ்திரேலியாவின் வடக்கு கடற்கரைப் பகுதிகளிலும் ஐரோப்பாவின் ஸ்காண்டிநேவியா உள்ளிட்ட சில பகுதிகளிலும் தோல்குருவிகள் காணப்படுகின்றன.

### திரளுதல்

வடமேற்கு ஆஸ்திரேலியாவின் எண்பது மைல் கடற்கரைப் பகுதியில் கிட்டத்தட்ட 3 மில்லியன் தோல்குருவிகள் ஒன்று திரண்ட நிகழ்வு 2004ஆம் ஆண்டு பதிவு செய்யப்பட்டது. 2010ஆம் ஆண்டிலும் கிட்டத்தட்ட 5 லட்சம் தோல்குருவிகள் அதே இடத்தில் ஒன்று திரண்ட நிகழ்வு பதிவு செய்யப்பட்டுள்ளது.

மேற்கோள்கள்
-----------

1. ↑  BirdLife International (2012). "*Glareola maldivarum*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. 1 2  "indianbirds.thedynamicnature.com/". *indianbirds.thedynamicnature.com/*. 24-04-2020 அன்று பார்க்கப்பட்டது. Check date values in: `|access-date=` (உதவி)
3. 1 2  சாலிம் அலி, டில்லன் ரிப்ளி (1978). *Handbook of the Birds of India & Pakistan (Vol. 3)*. பக்கம். 14:443. OUP, Delhi.
4. ↑  "ebird -- range map". *ebird.org*. 25-04-2020 அன்று பார்க்கப்பட்டது. Check date values in: `|access-date=` (உதவி)
5. ↑  "Birds Australia - Western Australia Inc. -- millions of pratincoles" (PDF). *birdswa.com.au*. 25-04-2020 அன்று பார்க்கப்பட்டது. Check date values in: `|access-date=` (உதவி)
6. ↑  "Record numbers of grasshopper-eating waders ..." 25-04-2020 அன்று பார்க்கப்பட்டது. Check date values in: `|access-date=` (உதவி)
திசையன் நுண்கணிதத்தில் **டெல் இயக்கி (Del Operator)** ஒரு திசையன் வகையீடு இயக்கி ஆகும்.

வரையறை
------

முத்திரட்சி அல்லது முப்பரிமாண (**R**3) கார்ட்டீசிய ஒப்புச்சட்ட முறையில் (ஆள்கூறுகள் *x*, *y*, *z*), டெல் (del) என்பது பகுதிய நுண்பகுப்புக்கெழுமி (partial derivative)இயக்கியின் வடிவில் கீழ்க்காணுமாறு வரையறுக்கப்படுகின்றது:

{\displaystyle \nabla =\mathbf {\hat {x}} {\partial \over \partial x}+\mathbf {\hat {y}} {\partial \over \partial y}+\mathbf {\hat {z}} {\partial \over \partial z}}
மேலுள்ளதில் {\displaystyle \{\mathbf {\hat {x}} ,\mathbf {\hat {y}} ,\mathbf {\hat {z}} \}} என்பன அவ்வவ் திசையின் அலகுத் திசையன்கள் (unit vectors).

இப்பகுதியில் டெல் இயக்கியின் முத்திரட்சி (முப்பரிமாண) வரையறையைப் பற்றி மட்டுமே கூறப்பட்டாலும், இதனை யூக்ளீடிய n-திரட்சி அல்லது n-பரிமாண வெளிக்கும் பொதுமைப்படுத்தலாம் (**R**n). கார்ட்டீசிய ஒப்புச்சட்ட முறையில், ஒவ்வொரு திசை ஆள்கூற்றினையும் குறித்தால் (*x*1, *x*2, ... *x**n*), டெல் என்பது:

{\displaystyle \nabla =\sum \_{i=1}^{n}{\hat {e}}^{i}{\partial \over \partial x\_{i}}}
என்றாகும், மேலே உள்ளதில் {\displaystyle \{{\hat {e}}^{i}:1\leq i\leq n\}} என்பது அடித்திசை அலகு (standard basis) (அதாவது ஒவ்வொரு திசைக்கும் அத்திசையில் அமைந்த ஓரலகு கொண்ட திசையன்).

ஐன்சுட்டைனின் ஒடுக்கக் கூட்டற்குறியீட்டின் படி:

{\displaystyle \nabla ={\hat {e}}^{i}\,\partial \_{i}}
இந்த டெல் இயக்கியை மற்ற ஒப்புச்சட்ட அமைப்பு முறைகளிலும் எழுதலாம் (எ.கா உருளை ஒப்புச்சட்டமும் உருண்டை ஒப்புச்சட்டமும்).